Στρόπωνες Εύβοιας

Οι Στρόπωνες είναι οικισμός του Δήμου Διρφύων - Μεσσαπίων της Εύβοιας.

Με πληθυσμό 347 κατοίκους κατά την απογραφή του 2011, είναι από τα μεγαλύτερα χωριά του Δήμου. Είναι χτισμένο ανάμεσα στο υψηλότερο βουνό της Ευβοίας, τη Δίρφυ με υψόμετρο 1743μ., το Ξεροβούνι και άλλα. Απέχει 13 χλμ. από την παραλία της Χιλιαδούς, στην Εύβοια, και 48 περίπου χλμ. από την πρωτεύουσα του νομού, Χαλκίδα. Το 1836 εμφανίζεται για πρώτη φορά στη διοικητική διαίρεση της Εύβοιας, ως έδρα του Δήμου Διρφύων.

Με τους οικισμούς Αγία Ειρήνη, Λάμαρη και Παραλία Χιλιαδούς συγκροτούν την Τοπική Κοινότητα Στροπώνων, με συνολικό πληθυσμό 650 κατοίκους.

 Αξιοθέατα  
Το καθολικό του χωριού είναι η Αγία Τριάδα, στην περιοχή του οποίου άκμαζε η βυζαντινή ομώνυμη μονή που καταστράφηκε από πειρατές κατά τον 14ο αιώνα. Ο σημερινός ναός βρίσκεται πάνω στα θεμέλια του παλιού και διαθέτει ξυλόγλυπτο τέμπλο του 1847.

 Φύση 
Γύρω από τον οικισμό βρίσκονται δάση με έλατα, ενώ τη χαράδρα διασχίζει ο Στροπωνιάτης, ο αρχαίος Διρφωσσός.[...]και πάντα Διρφωσσοίο και Διακρίων γωλέα και Φόρκυνος οικητήριον[...] Λυκόφρων ο Χαλκιδεύς, Αλεξάνδρα ή Κασσάνδρα, 375 Το όνομα είναι προελληνικό και σημαίνει ποτάμι που πηγάζει από τη Δίρφη

 Απασχόληση 
Η εμπορική δραστηριότητα του χωριού επικεντρώνεται σε κρέατα, κάστανα και κηπευτικά: καλλιεργούνται κερασιές, καρυδιές, μηλιές, ενώ παράγονται και λαχανικά, φασόλια,ντοματες, ρίγανη και κτηνοτροφικά προϊόντα. Υδρεύεται από πηγαία νερά με υδραγωγείο.

 Δημογραφικά στοιχεία 
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:
 Έτος  Πληθυσμός 1991  547 2001  580 2011  498 2021  347

 Πρόσωπα 
 Γιάννης Ντεγιάννης (1914 - 28 Μαΐου 2006) ήταν Έλληνας ανώτατος δικαστικός, Βουλευτής και λογοτέχνης.

 Πολυμέσα 
 Στρόπωνες | Στην Δίρφυ με θέα προς το Αιγαίο στο https://www.youtube.com/

 Παραπομπές 

 Πηγές 

Δήμος Διρφύων: Γύρω Χωριά - Στρόπωνες

Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων